Andri se dieet-blog: "Ek is nie 'n 'superhero' nie"
JY LEES NOU Andri se dieet-blog: "Ek is nie 'n 'superhero' nie"
Hallo, en jammer julle moes so bietjie langer wag vir die blog. Hoop dit gaan nog baie goed met julle almal. En dat dit met die van julle wat saam met my op ? gesonder lewenstyl-journey is, sommer nóg beter gaan!
Ek wil net vir elkeen super-baie dankie sê wat my blog lees en comment, julle ondersteuning beteken vir my ongelooflik baie. Julle het 'n groot aandeel aan my gesonder leefstyl. En ook baie dankie aan al my vriende, dié van julle wat gevra het “noem my naam”, julle is bedank.
Ek voel partydae soos 'n superhero, maar ek wil net sê ek is nie. Ek is 'n doodgewone meisie wat net 'n keuse tot 'n gesonder gelukkiger en langer lewe gemaak het.
Daar is nog ander gesondheidskwessies. Of jy wil dalk minder alkohol gebruik, óf jy wil ophou rook of 'n rustiger lewe ly. Jy kan! As ek wat 'n doodgewone mens is dit kan doen, kan jy ook. As jy regtig wil en jou hart en kop speel saam en jy glo in jouself, kan niemand jou keer nie. Ons is sterker as wat ons dink... JUST GO FOR IT!
Ek eet joghurt in die oggend, 'n slaai met 'n proteïen in die middag, en groente of Ryvita/Provita in die aand met kaas, of enige smere. Of weer 'n proteïen.
En as ek honger word, eet ek joghurt, Provita of 'n stukkie kaas. Selfs neute of springmielies as ek lus is vir ietsie. Rosyntjies is ook goed.
Nou en dan iets waarvoor ek regtig lus het...
Kry 'n vriendin of enige iemand wat jy ken en weeg elke week by daardie persoon, dit gee motiveer jou meer en jy het ook iets om voor te werk die week.Dan sien jy ook wat werk en wat werk nie vir jou nie. Dis regtig 'n groot pluspunt as mens elke week kan weeg, want die weke wat ek nie elke week weeg nie, doen ek nie goed nie...
Die dae raak nou mooier, wees selfsugtig steel 'n tydjie en gaan stap 'n entjie, dit doen wonders vir die figuur en die siel.
Dankie vir als en onthou julle is awesome mense wat 'n verskil in my lewe maak.